Surathai21/ocs-krisdika huggingface dataset:
พระราชบัญญัติยกทัณฑ์ให้แก่ตํารวจที่ขาดหนีราชการ พ.ศ. 2489
วันที่ประกาศ: 1946-11-19

content: พระราชบัญญัติ ยกทัณฑ์ให้แก่ตำรวจที่ขาดหนีราชการ พ.ศ. ๒๔๘๙
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ รังสิต กรมขุนชัยนาทนเรนทร พระยามานวราชเสวี ให้ไว้ ณ วันที่ ๖ พฤศจิกายน พ.ศ. ๒๔๘๙ เป็นปีที่ ๑ ในรัชกาลปัจจุบัน
content: โดยที่เป็นการสมควรยกทัณฑ์ให้แก่ตำรวจที่ขาดหนีราชการ พระมหากษัตริย์โดยคำแนะนำและยินยอมของรัฐสภา จึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยกทัณฑ์ให้แก่ตำรวจที่ขาดหนีราชการ พ.ศ. ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ บรรดาตำรวจที่รับราชการตามกฎหมายว่าด้วยการรับราชการทหาร ซึ่งขาดหนีราชการไประหว่างวันที่ ๒๕ มกราคม พ.ศ. ๒๔๘๕ ถึงวันที่ ๑ มีนาคม พ.ศ. ๒๔๘๙ และได้ตัวกลับมาสู่ต้นสังกัดภายในเวลาไม่เกินเก้าสิบวัน นับแต่วันใช้พระราชบัญญัตินี้ ถ้าผู้บังคับบัญชายังมิได้สั่งลงทัณฑ์ ให้ระงับไม่เอาทัณฑ์ต่อไป
sectionNo: 3
content: หรือถ้าผู้บังคับบัญชาได้สั่งลงทัณฑ์แล้วในวันใช้พระราชบัญญัตินี้ ก็ให้ยกทัณฑ์ที่ยังมิได้รับนั้นเสีย
sectionNo: 4
content: มาตรา ๔ ให้รัฐมนตรีว่าการกระทรวงกลาโหมและรัฐมนตรีว่าการกระทรวงมหาดไทยรักษาการตามพระราชบัญญัตินี้ในส่วนที่เกี่ยวกับกระทรวงนั้น ๆ
content: ผู้รับสนองพระบรมราชโองการ พลเรือตรี ถ. ธำรงนาวาสวัสดิ์ นายกรัฐมนตรี
พระราชบัญญัติกู้เงินในประเทศ (ฉบับที่ 2) พ.ศ. 2489
วันที่ประกาศ: 1946-11-26

content: พระราชบัญญัติ กู้เงินในประเทศ (ฉะบับที่ ๒) พ.ศ. ๒๔๘๙
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ รังสิต กรมขุนชัยนาทนเรนทร พระยามานวราชเสวี ให้ไว้ ณ วันที่ ๒๕ พฤศจิกายน พ.ศ. ๒๔๘๙ เป็นปีที่ ๑ ในรัชกาลปัจจุบัน
content: โดยที่เป็นการสมควรกู้เงินในประเทศเพื่อการใช้จ่ายในราชการ พระมหากษัตริย์โดยคำแนะนำและยินยอมของรัฐสภา จึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติกู้เงินในประเทศ (ฉะบับที่ ๒) พ.ศ. ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้รัฐบาลมีอำนาจกู้เงินในประเทศ โดยวิธีออกตั๋วเงินคลังและหรือพันธบัตรและหรือตราสารอย่างอื่น ๆ เป็นคราว ๆ ตามที่ต้องการ เป็นจำนวนเงินรวมทั้งสิ้นไม่เกินห้าร้อยล้านบาท เพื่อการใช้จ่ายในราชการ
sectionNo: 4
content: มาตรา ๔ การกู้เงินโดยวิธีออกพันธบัตรหรือตราสารอย่างอื่น ๆ นั้น ให้รัฐบาลชำระดอกเบี้ยในอัตราไม่เกินร้อยละ ๔ ต่อปี และให้ไถ่ถอนคืนต้นเงินภายสิบปี
sectionNo: 5
content: มาตรา ๕ รายจ่ายในการชำระดอกเบี้ยและไถ่ถอนต้นเงินกู้คืนให้จ่ายจากเงินคงคลัง หรือจากเงินที่ตั้งไว้ในงบประมาณประจำปี
sectionNo: 6
content: มาตรา ๖ ให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กล่าวโดยเฉพาะกฎกระทรวงอาจกำหนดข้อความดังต่อไปนี้ (ก) ชนิด ชนิดราคา และลักษณะแห่งพันธบัตรหรือตราสารอย่างอื่น ๆ (ข) ราคาและวิธีการออกพันธบัตรและตราสารอย่างอื่น ๆ (ค)
sectionNo: 6
content: วิธีการชำระดอกเบี้ยและไถ่ถอนคืนต้นเงินตามพันธบัตรและตราสารอย่างอื่น ๆ (ง) ค่าธรรมเนียมและค่าใช้จ่ายในการออกและจัดการเงินกู้ตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ พลเรือตรี ถ. ธำรงนาวาสวัสดิ์ นายกรัฐมนตรี